kardosdrur/scandi-wiki huggingface dataset:
Jens Bodewalt Lampe

Jens Bodewalt Lampe (8. november 1869 i Ribe – 26. maj 1929 i New York City) var en dansk-amerikansk komponist og violinist. Han komponerede flere klassiske ragtimemelodier, hvoraf "Creole Belles" er den mest kendte, og spilles stadig af jazzbands og ragtime-pianister.

Eksterne kilder og henvisninger 
 Om Jens Bodewalt Lampe på ragpiano.com

Komponister fra Danmark
Komponister fra USA
Personer fra Ribe
Sven Lagerbring

Sven Lagerbring (født 24. februar 1707, død 5. december 1787) var en svensk historiker.

Sven Lagerbring blev 1731 adjunkt i jura ved Universitetet i Lund og 1742 professor i historie sammesteds. 1770 blev Lagerbring, der egentlig hed Bring, adlet; han skrev selv sit navn "Lager Bring".

Lagerbring forfattede henimod 200 disputatser, i hvilke han bidrog til at give de historiske studier en mere nøgtern, virkelighedstro forskningskarakter, end de hidtil havde haft, og han fik ved denne sin virksomhed stor betydning for den historiske forskning i Sverige, hvilken han gav rige impulser.

Af særlig betydning har det materiale været, som han samlede for en del lokalhistoriske afhandlinger angående skånske og blekingske herreder og byer; i en serie Monumenta scanensia (1744—50) udgav han for første gang flere vigtige kildeskrifter til disse områders historie.

1769—83 udgav Lagerbring fire dele Svea Rikes Historia (indtil Christian 1.) og 1775 Sammandrag af Svea Rikes Historia (indtil 1772). Lagerbring viser i disse arbejder en stor kritisk evne, gransker nøje kilderne og har mere end de fleste af sine samtidige rådspurgt udenlandske kilder.

Han stod også i skriftlig forbindelse med de danske forskere Jacob Langebek og Peter Frederik Suhm. I sin opfattelse er han ret kongeligsindet; Anders Fryxell har erklæret Lagerbring for at være ophavsmanden til "aristokratfordømmelsen" i Sveriges historie.

Lagerbrings stil adskiller sig betydelig fra den, der udmærker oplysningstidens mere typiske forfattere; den har karakteren af rolig realisme, skyr ikke de ekspressive udtryk og præges af en vis egenartet humor. Den danske historiker Frederik Sneedorff var meget inspireret af Lagerbrings værker.

Han fik sønnen Carl Lagerbring, der i 1818 indtrådte i grevestanden.

Eksterne henvisninger 

Historikere fra Sverige
Personer i oplysningstiden
Medlemmer af Videnskabernes Selskab
Svensksprogede forfattere fra Sverige
Ludvig Andersen

Ludvig Andersen (14. april 1861 i København – 25. oktober 1927 i København) var en dansk arkitekt.

Han blev født 1861 og voksede op hos plejeforældre, husmand i Vindinge ved Roskilde Søren Christensen og Maren Jensdatter.

Han blev murersvend 1880, gik på Teknisk Skole og dernæst på Kunstakademiets Arkitektskole i tiden oktober 1879 til marts 1890. I studietiden arbejdede han hos Hans J. Holm, H.B. Storck, Martin Nyrop og Erik Schiødte.

Ludvig Andersen er kendt som arkitekten bag Det Ny Teater, men forløbet omkring teatrets tilblivelse var dramatisk. Kollegaen L.P. Gudme havde tegnet teatret i 1907, men da byggeriet undervejs blev overtaget af Andersen og fortsat i let ændret form på de allerede etablerede fundamenter udløste det en voldgiftssag, der førte til Ludvig Andersens eksklusion fra Akademisk Arkitektforening på grund af ukollegial opførsel.

Herefter slog Andersen sig ned først i Rudkøbing, senere i Kalundborg, hvor han begge steder udfoldede arkitektvirksomhed.

Han rejste i Tyskland, Belgien og Frankrig 1889 og deltog i Raadhusudstillingen i København 1901 og Charlottenborg Forårsudstilling 1902, 1915-16 og 1922.

Andersen blev gift 4. august 1894 i København med Dagmar Pingel (15. august 1869 i Sønderborg – 6. februar 1940 i Hellerup), datter af advokat, klasselotterikollektør Jacob Claudius Pingel og Anna Hinrichsen. Ludvig Andersen er begravet på Solbjerg Parkkirkegård.

Værker 
 Løgstør Bys og Omegns Sparekasse, Løgstør (1891)
 Pilegården, Pilestræde, København (1897-98)
 Skt. Josephs Kirke og udvidelse af det tilknyttede hospital, København (1900-04)
 Frederiksberg Borgerforenings Stiftelse, Tårnborgvej 14-16, Frederiksberg (1901-02, præmieret 1902)
 Ejendom i Kristiania, nu Oslo (1902-03)
 Gyldendals lagerbygning, Lindgreens Allé 12, Amagerbro (1903)
 Ombygning af og tilbygning til Vesterbrogade 91, København (1904)
 Fuldførelse af Det Ny Teater, København (1908)
 Vesterbrogade 44-46, København (1909)
 Ombygning af det gl. Kgl. Bibliotek til Rigsarkiv, Rigsdagsgården, København (1910-12)
 Bagenkop Kirke (1920)
 Amtssygehuset i Rudkøbing
 Rudkøbing Kommuneskole (1920-21)
 Henckels Skibsværft i Kalundborg
 Grand Hotel, Kalundborg

Projekter 
 Ledningsmaster til De Kjøbenhavnske Sporveje (1899)
 Duevej Skole, Frederiksberg (1904)
 Nyt Rigsarkiv, hvor det gl. Kgl. Bibliotek lå (1907)
 Udbygning af Det Kgl. Teater (1913)

Galleri

Referencer 

Arkitekter fra Danmark
Personer fra København
Historicistiske arkitekter
Personer i Kraks Blå Bog (afdøde)
Jens Lolle

Jens Lolle (født 25 november 1751 i København, død 1789) var en dansk balletrepetitør ved Det Kongelige Teater der blandt andet har skrevet musikken til Vincenzo Galeottis ballet Amor og Balletmesterens Luner som er opført mere end 500 gange, i ny opsætning i 1972/73.

Kilde 
 , bind 15, side 28)

Eksterne henvisninger 
 "Jens Lolle, komponisten til Amors Og Balletmesterens Luner", artikel af Sven Lunn i Fund og Forskning, Bind 13, 1966. Fra Tidsskrift.dk

Komponister fra Danmark
Danskere i 1700-tallet
Personer fra København
Catch and Release

Catch and Release er en romantisk komediefilm udgivet af Columbia Pictures i 2006. Det er Susannah Grants debutfilm som instruktør, idet hun tidligere har skrevet manuskripter til film som Erin Brockovich.

Plot 

Efter sin forlovedes død flytter Gray Wheeler (Jennifer Garner) ind hos hans venner. Sam (Kevin Smith) og Dennis (Sam Jaeger) gør, hvad de kan for at få Grays humør op, men Fritz (Timothy Olyphant) lader til at være ligeglad. Men da det lykkes Gray at nedbryde Fritz`s forsvarsbarrierer, opdager hun, hvorfor hendes afdøde forlovede havde så høje tanker om ham. Efterhånden som de tilbringer mere tid sammen, finder Gray ud af, at hendes muligheder for at finde kærligheden ikke døde sammen med hendes forlovede. De får besøg af uindbudte gæster, og Gray får brug for alle sine nye venners kærlighed, da hun finder ud af, at livet ikke altid er lige nemt – og at kærligheden bestemt heller ikke altid er nem...

Eksterne henvisninger 
 

Amerikanske film fra 2006
Romantiske film fra USA
Film fra Columbia Pictures
Engelsksprogede film
Jerslev (Vendsyssel)

Jerslev er en mindre by midt i Vendsyssel med , beliggende i Jerslev Sogn. Byen ligger i Region Nordjylland og hører under Brønderslev Kommune.

Jerslev er beliggende 10 kilometer øst for Brønderslev og 6 kilometer øst for Hirtshalsmotorvejen E39, frakørsel 6 Brønderslev C/Frederikshavn.

Hver sommer afholdes Jerslev Marked i byen, ét af landsdelens største.
Byen har et rigt foreningsliv, skole til 9. klasse, børnehave samt dagplejere. Derudover er der en dagligvarebutik, en kro, bank, pizzeria, frisør og en genbrugsforretning.

I nærheden af skolen ligger SparV-hallen med fitnesscenter, spinninglokale, trampoliner og hæve/sænke-scene. Det økonomiske grundlag for en ny udendørs multibane til parkour, skating mm. samt en tilhørende æblelund med hængekøjer og løbestier er ved at være på plads, og anlæggelsen forventes snart at gå i gang.

9740-Området har sin egen byportal, hvor områdets foreninger er repræsenteret.

Ud over Jerslev rummer postnummeret 9740 også byerne Hellum, Sterup, Klæstrup, Kirkholt og Mylund.

Historie 

I 1875 beskrives byen således: "Jerslev med Kirke, Præstegaard og Veirmølle noget vestlig udenfor Byen, Skole og en Privatskole for begge Kjøn, Kro".

Omkring århundredeskiftet blev byen beskrevet således: "Jerslev med Kirke, Præstegd. (noget V. for Byen), Skole, Privatskole (for Adventister), Forsamlingshus (opf. 1888), Sparekasse for J.-Hellum Sogne (opr. 14/11 1869; 31/3 1898 var Sparernes saml. Tilgodehav. 117,864 Kr., Rentefoden 4 pCt., Reservefonden 10,537 Kr., Antal af Konti 598), Kro, Mølle, Andelsmejeri (Nørager), Købmandsforretninger, m.m."

Jerslev voksede i mellemkrigstiden, men stagnerede i tiden efter 2. verdenskrig: i 1925 havde byen 592 indbyggere, i 1930 648, i 1935 691 og i 1940 742 indbyggere men i 1945 kun 602, i 1950 609, i 1955 608, i 1960 718 og 807 i 1965. I 1930 var erhvervssammensætningen: 205 levede af landbrug, 187 af industri og håndværk, 71 af handel, 29 af transport, 32 af immateriel virksomhed, 51 af husgerning, 64 var ude af erhverv og 9 havde ikke angivet oplysninger. Jerslev lå som en mindre oplandsby omtrent midt mellem Vester Brønderslev og Vrå.

Noter

Eksterne henvisninger 
 Jerslev Marked 

Byer i Brønderslev Kommune
Revisionisme

Revisionisme har flere betydninger og kan henvise til flere artikler:

 Revisionisme (socialisme) – en socialistisk retning
 Reformisme – en socialistisk retning, der undertiden kritisk kaldes "revisionisme"
 Revisionisme (historie) – en historisk retning, der forkaster historiske mainstream-opfattelser
 Holocaust-revisionisme – en politisk/historisk strømning, der hævder at holocaust ikke har fundet sted
Hans Brun Larsen

Hans Brun Larsen (født 30. januar 1943) er en dansk fodboldtræner, der tidligere har været træner for diverse ungdomslandshold.

Klubber som træner 
 1980-1981: U-19-landstræner
 1982: U-17-landstræner
 1984-1986: Boldklubben Frem
 1987: Lyngby BK
 1988-1993: Vanløse IF
 1994-1996: Talenttræner hos DBU
 1996: U-16-assistent
 1996-2006: U-17- og U-16-landstræner
 2006: Assistenttræner for U-21-landsholdet
 2006-2007 Trænerkonsulent i Hillerød Fodbold
 2008- : VTU-træner i Vanløse IF

Fodboldtrænere fra Danmark
Fodboldtrænere fra Lyngby Boldklub
Niedertaufkirchen

Niedertaufkirchen er en kommune i Landkreis Mühldorf am Inn i den østlige del af regierungsbezirk Oberbayern i den tyske delstat Bayern. Den er en del af Verwaltungsgemeinschaft Rohrbach.

Geografi 
Niedertaufkirchen ligger i Region Südostoberbayern.
 
Ud over Niedertaufkirchen, ligger i kommunen landsbyen Roßbach.

Eksterne henvisninger
Michael Schmidt

Michael Hove Schmidt (født 1985) er en dansk atlet. Han er medlem af Københavns IF.

Schmidt vandt det danske indendørsmesterskab på 1500 meter 2013 og har dertil vundet tre sølvmedaljer på 800 meter. Han var på ungdomslandsholdet på 3000 meter forhindring og 1000 meter cross i 2004.

Schmidt har rekorden i at komme hurtigst fra bunden til toppen af Rundetårn sat 21. august 2008.

Internationale ungdomsmesterskaber 
 2004 U20-NM 3000 meter forhindringsløb nummer 4 9:56.25
 2004 U20-NM 6 km cross nummer 14

Danske mesterskaber 
  2013 1500 meter inde
  2012 4 x 1500 meter
  2011 800 meter inde
  2011 4 x 1500 meter 16,38,70
  2010 4 x 400 meter
  2008 800 meter inde
  2007 800 meter inde

Personlige rekorder 
 400 meter hæk: 59.7 Østerbro, 25. september 2006
 800 meter: 1.51.59 Østerbro, 21. august 2012
 1500 meter: 3.53.38 Frederiksberg, 29. maj 2012
 3000 meter: 8.33.38 Kaunas, Litaun, 22. juni 2013
 5000 meter: 15.26.66 Odense, 11. juni 2011

Noter 

Mellemdistanceløbere fra Danmark
Atleter fra Københavns IF
Oberbergkirchen

Oberbergkirchen er en kommune i Landkreis Mühldorf am Inn i den østlige del af regierungsbezirk Oberbayern i den tyske delstat Bayern. Den er sæde for Verwaltungsgemeinschaft Oberbergkirchen der yderligere består af kommunerne Lohkirchen, Schönberg og Zangberg.

Geografi 
Oberbergkirchen ligger i Region Südostoberbayern i bakkelandet i den nordlige del af Landkreis Mühldorf.
 
Ud over Oberbergkirchen, ligger i kommunen landsbyen Irl.

Eksterne henvisninger
Federico Macheda

Federico "Kiko" Macheda (født 22. august 1991) er en italiensk fodboldspiller, der spiller som angriber for Panathinaikos.

Macheda har gennem karrieren tidligere repræsenteret Manchester United, Queens Park Rangers, Doncaster, VfB Stuttgart, Birmingham og Sampdoria.

Referencer

Eksterne henvisninger 

Fodboldspillere fra Italien
Fodboldspillere fra SS Lazio
Fodboldspillere fra Manchester United F.C.
Fodboldspillere fra UC Sampdoria
Fodboldspillere fra Queens Park Rangers F.C.
Fodboldspillere fra VfB Stuttgart
Fodboldspillere fra Doncaster Rovers F.C.
Fodboldspillere fra Birmingham City F.C.
Fodboldspillere fra Cardiff City F.C.
David Rivas

David Rivas Rodríguez (født 2. december 1978 i Dos Hermanas, Spanien) er en spansk tidligere fodboldspiller, der spillede som midterforsvarer senest hos den spanske klub Huesca. Tidligere har han spillet i tolv sæsoner for Real Betis i hjemlandet. 

Han var i 2005 med til at vinde den spanske pokalturnering Copa del Rey med Real Betis.

Titler 

Copa del Rey
 2005 med Real Betis

Eksterne henvisninger 
 Spillerinfo 

Fodboldspillere fra Spanien
Fodboldspillere fra Real Betis
Oberneukirchen (Oberbayern)

Oberneukirchen er en kommune i Landkreis Mühldorf am Inn i den østlige del af regierungsbezirk Oberbayern i den tyske delstat Bayern. Den er en del af Verwaltungsgemeinschaft Polling.

Geografi 
Oberneukirchen ligger i Region Südostoberbayern.

Eksterne henvisninger
Andreas Harsfelt

Andreas Harsfelt født Jørgensen senere Holm (30. september 1875 i Løgsted – 29. juli 1958 i København) var en dansk kapgænger, idrætspioner, idrætsleder, journalist og redaktør.

Harsfelt blev født Jørgensen i Løgsted, men voksede op som plejebarn hos købmanden Andreas Holm i Løgstør og fik også efternavnet Holm, efternavnet blev 1909 ændret til Harsfelt. 

Harsfelt var som 17-årig medstifter af Københavns Fodsports-Forening (senere Københavns Idræts Forening) på Alfred Benses ungkarleværelse på Blegdamsvej 128, da tolv unge løbs- og gangsportsentusiaster 24. oktober 1892 stiftende den første atletikforening i Danmark. Som aktiv idrætsmand vandt han 8. september 1895 Danmarks første internationale distancemarch over 50 km i tiden 9:10.45, hvilket var dansk rekord.

Harsfelt var pioner inden for sportsjournalistik som redaktør af Dansk Idræts-Tidende og Dansk Idræts-Blad 1898-1900.

Harsfelt var bl.a. medlem af bestyrelsen for Dansk Idræts-Forbund 1924-1947, af Danmarks Olympiske Komité 1924-1926 og 1928-1945, formand for Dansk Atletik Forbund 1924-1927 samt formand for Københavns Idrætspark 1928-1933.

Han er begravet på Vestre Kirkegård i København.

Kilder
 Københavns Idræts-Forening – Københavns Fodsports-Forening 24. oktober 1942 50 Aar. Udgivet i anledning af Københavns Idræts Forenings 50 års jubilæum 24. oktober 1942. Chr. Christiansens bogtrykkeri, København. 1942.
 KIF 100 Aar – Københavns Idrætsforening 24. oktober 1992. Udgivet i anledning af Københavns Idræts Forenings 100 års jubilæum 24. oktober 1992.
 Dansk Sportsleksikon udgivet i samarbejde med Dansk Idræts-Forbund. Redaktion Axel Lundqvist Andersen og Jørgen Budtz-Jørgensen. Bind 1 og 2. Standard-forlaget 1944

Bibliografi 
 Københavns Idrætspark 1911-36

Personer fra Løgstør
Idrætsledere fra Danmark
Kapgængere fra Danmark
Atleter fra Københavns IF
Personer i Kraks Blå Bog (afdøde)
Jean Moulin

Jean Moulin (født 20. juni 1899, død 8. juli 1943) var en af lederne af den franske modstandsbevægelse under 2. verdenskrig. Uddannet jurist gjorde han karriere som embedsmand i provinsen. Han blev afskediget i november 1940, fordi han nægtede at udføre en ordre fra Vichy-regeringen om at fjerne venstreorienterede borgmestre.

Herefter gik han ind i modstandsbevægelsen (la Resistance). I 1941 mødte Moulin i London Charles de Gaulle, som bad ham samordne forskellige grene af den aktive modstand mod besættelsen. I juni 1943 blev han under et møde uden for Lyon arresteret sammen med andre ledere af modstandsgrupperne. Han blev taget i forhør af Gestapos leder, Klaus Barbie, men røbede trods tortur intet af betydning. Han døde den følgende måned i nærheden af Metz; dødsårsagen er ikke endeligt påvist.

Efter at have været begravet på Père Lachaise-kirkegården i Paris blev Moulins jordiske rester i 1964 flyttet til Panthéon, hvor kulturminister André Malraux holdt en bemærkelsesværdig tale om Moulin og hans betydning for nationen og menneskeheden.

Adskillige gader, pladser og skoler i Frankrig bærer Jean Moulins navn.

Modstandsfolk fra Frankrig
Riddere af Befrielsesordenen
Modtagere af Militær Medalje (Frankrig)
Franskmænd begravet i Panthéon
Inger Merete Nordentoft

Inger Merete Nordentoft (18. august 1903 i Thisted – 22. oktober 1960 i København) var en dansk skoleinspektør, politiker og ligeretsforkæmper. Hun var aktiv i Københavns Lærerindeforening, hvis forkvinde hun var 1939-45. Under besættelsen var hun aktivt medlem af modstandsorganisationen Ringen og Frit Danmark. Hun sad i Folketinget 1945-53 for DKP.

Liv og karriere 
Inger Merete Nordentoft var datter af læge Poul Nordentoft og Astrid Kabell, hendes forældre var fra Thisted og gift år 1900, de bliver skilt igen og moren bliver gift med en ny mand i 1916.

I 1945 blev hun udnævnt til skoleinspektør for Katrinedalskolen i København, og gennemførte blandt andet udelte skoleforløb frem til mellemskolen. Hun var skolepolitisk særdeles aktiv, ligesom hun alene og sammen med andre udgav flere bøger til Folkeskolens danskundervisning.

Nordentoft blev for alvor landskendt i 1946. For efter at have adopteret en søn, Niels, i 1945, blev hun gravid med sin datter. Hun meddelte Katrinedalsskolen om sin graviditet, og søgte orlov mens hun gjorde klart, at hun ikke agtede at gifte sig. Den såkaldte Nordentoft-sag vakte voldsom opstandelse, at en uddannet kvinde i en pædagogisk lederstilling selv valgte at være ugift, enlig mor, og der gik politik i sagen. Nordentoft havde stor opbakning blandt sin skoles forældre og personale, men et politisk-moralsk pres på skoledirektionen tvang denne til at bygge en skole, Rødkilde Skole, til bl.a. den ca. 1/4 af eleverne, hvis forældre ikke kunne forlige sig med Nordentofts frisindede kvindesyn.

Efter besættelsen  af Ungarn i 1956 forsøgte hun at ændre DKP's holdning, men fik ikke én  eneste stemme, da hun samme år stillede op til genvalg i  centralkomitéen. I 1957 tog hun konsekvensen og meldte sig ud af  partiet.

Hun sad i en årerække i bestyrelsen for Danmarks Demokratiske Kvindeforbund.

Litteratur 
 Adda Hilden, At sætte sig spor. En biografi om Inger Merete Nordentoft, Lindhardt og Ringhof, 2009. 978-87-595-2312-4.

Referencer

Eksterne henvisninger 
 
 Dansk Kvindebiografisk Leksikon - Inger Merete Nordentoft - Dansk Kvindebiografisk Leksikon

Skolefolk fra Danmark
Danskere i 1900-tallet
Tidligere folketingsmedlemmer fra DKP
Folketingsmedlemmer i 1940'erne
Medlemmer af Frit Danmark
Folketingsmedlemmer i 1950'erne
Personer i Dansk Biografisk Leksikon
Personer i Dansk Kvindebiografisk Leksikon
Kvinderetsforkæmpere fra Danmark
Personer fra Thisted
Medlemmer af Ringen
Découpage

Découpage (eller decoupage) er dekoration og udsmykning som farvet udklippet papir eller bladguld, der klæbes på genstande som æsker eller kunstværker. Efter udsmykningen påføres 30-40 lag lak, som bliver slebet. Découpager har i Europa været kendt siden det 18. århundrede.

Trivia 
 Dronning Margrethe II har i 2002 illustreret en udgave af Karen Blixens Syv fantastiske Fortællinger med découpager.

Eksterne henvisninger 

 All About Decoupage  på Decoupage-online.com 
 Découpage  på Answers.com 
 Découpage  på Den store danske – Gyldendals åbne encyklopædi

Kreativitet
Kunst
Pyntning
Gade uden ende

Gade uden ende er en dansk dramadokumentar fra 1963, skrevet og instrueret af Mogens Vemmer. Filmen følger den unge kvinde Sunny Nielsen og hendes vej ind i prostitution.

Filmen blev ved Bodilprisuddelingen i 1964 tildelt Bodilprisen for bedste danske film.

Medvirkende
 Sunny Nielsen	
 Poul Jacobsen		
 Doris Johansen		
 Connie Ohlsen		
 Zellita Torki

Eksterne henvisninger
 

Danske film fra 1963
Dokumentarfilm fra Danmark
Film i sort-hvid
Bodilprisen for bedste danske film
Pichat

Pichat er en chat-software og protokol, der bruges til kommunikation i et P2P-netværk. Du kan også oprette din egen web-chat, chat kan ske i eget chatrum. Det kræver ingen download til at chatte med hinanden, alt hvad du behøver er en browser med JavaScript. Alternativet er telnet software til at chatte. Standard portnummer til en chatserver er 9009/TCP. 

Mark Seuffert offentliggjort den første Pichat software i 2002. Det var væsentligt påvirket af chat-programmer, såsom IRC og ICQ. En web-interface blev tilføjet i 2004 baseret på en tidligere prototype fra 1998. Chatten er skrevet i C++ programmeringssprog. Ny chat funktionalitet og plugins er nu udviklet sammen med David Fehrmann. Pichat bruges mest i Europa.

Kilder/referencer

Eksterne henvisninger 
Pichat-projektets hjemmeside 

Chat
Social software
Jan Bockelson van Leiden

Jan Bockelson van Leiden (ca. 1509-1536) var en anabaptist-leder fra den hollandske by Leiden. Han var uægte søn af en hollandsk borgmester og skrædderlærling af erhverv.

Efter at være opvokset i fattigdom som uægte barn blev den unge Bockelson en karismatisk anfører, der blev tilbedt af sine tilhængere. Ifølge ham selv drog han til den tyske by Münster i 1533, fordi han havde hørt om byens prædikanter. Han sendte bud efter Jan Matthijs, der havde døbt ham. Efter sin ankomst blev Matthijs – der blev anset for at være profet – leder af byen. Efter et mislykket militært angreb påskesøndag 1534, hvori Matthijs blev dræbt, var Bockelson konge af Münster indtil byens fald i juni 1535. Han indførte et teokrati i Münster og oprettede en kommunalistisk og polygam stat. Ifølge visse kilder havde Bockelson 16 koner, hvilket skyldtes, at han have indført en lov om, at en ugift kvinde skulle gifte sig med den første, der friede. Da kvinder var tvunget til at gifte sig, konkurrerede mændene om at have flest koner. Bockelson halshuggede offentligt en af sine koner, da hun gjorde oprør mod hans autoritet.

Münsters hær blev slået i 1535 af biskop Franz von Waldeck, og Bockelson blev taget til fange. I januar 1536 blev han sammen med Bernhard Krechting og Bernhard Knipperdolling tortureret og derefter henrettet. De blev bundet til en pæl med en jernkrave med jernpigge, og deres kroppe blev i en time sønderrevet med rødglødende tænger. Derefter blev deres tunger flået ud, hvorefter de blev dræbt med en brændende kniv gennem hjertet. Deres lig blev hejst op i bure over Sankt Lamberti Kirke og efterladt til at rådne op. Knoglerne blev fjernet efter 50 år, men burene er blevet hængende ind i det 21. århundrede.

Denne artikel er en oversættelse af artiklen John of Leiden på den engelske Wikipedia. 

Protestantiske martyrer
Reformatorer
Personer i Tysklands historie
Anabaptister
Personer fra Nederlandene
Tjek fødselsår
Jan Matthijs

Jan Matthijs (ca. 1500-1534) var en karismatisk anabaptist-leder, der af sine tilhængere blev opfattet som en profet.

Matthijs var bager i Amsterdam og blev omvendt til anabaptismen af Melchior Hoffman i 1520'erne. Matthijs døbte tusinder af omvendte, og efter Hoffmans fængsling blev han en ledende skikkelse blandt anabaptisterne. Matthijs forkastede Hoffmans pacifistiske og ikke-voldelige teologi og havde den holdning, at undertrykkelse skulle mødes med modstand.

I 1534 overtog anabaptisterne kontrollen i den tyske by Münster. Jan Bockelson van Leiden, der var en af Matthijs' hollandske anabaptist-disciple, tilkaldte sammen med en gruppe lokale købmænd Matthijs til Münster. Matthijs udnævnte Münster til det "Ny Jerusalem", og den 5. januar 1534 drog et antal af hans disciple ind i byen og indførte voksendåb. Reformatoren Bernhard Rothmann blev tilsyneladende gendøbt den dag, og snart efter var over 1000 voksne blevet døbt.

De erklærede krig mod den udviste biskop Franz von Waldeck, som til gengæld belejrede den befæstede by. Matthijs havde forudsagt, at Guds dom over de syndige ville falde påskesøndag 1534, og den dag gjorde han sammen med nogle tilhængere et udfald mod biskoppens tropper, idet han mente, han var den genkomne Gideon fra Dommerbogen. Han blev dræbt, og hans hoved blev hugget af og sat på en stage, så hele byen kunne se det.

Denne artikel er en oversættelse af artiklen Jan Matthys på den engelske Wikipedia. 

Protestantiske martyrer
Reformatorer
Personer i Tysklands historie
Anabaptister
Personer fra Nederlandene